Dr. V. VIRŠILA 


Lietuvos Universiteto lektorius 


'APSIMETIMAS 


(NERVŲ LIGOS) 


KAUNAS 
1924 m. 


ais 


| 


Nzrvų ligoms pažinti ir apsimetimui jomis su- 
čiupti, reikia išaiškinti susirgimo priežastis, betarpiai 
ištirti, kur tas galima, susirgęs organas, t. y. šiuo 
atveju užgauta nervų sistemos dalis, peržiūrėti kliniškas 
to susirgimo vaizdas ir jo eiga ir tėmyti tada pastebimi 
funkcijų sutrikimai. 

Nervų ligų priežasčių išaiškinimas gali duoti la- 
bai svarbių nurodymų į šių susirgimų būdą ir paleng- 
vinti jų pažinimą. Nervų ligų priežastys labai skaitlin- 
gos ir įvairios: 

1) paveldėtas tiriamojo palinkimas į nervų 
ligas (tėvų alkoolizmas, sifilis, dvasios bei nervų 
ligos); 

2) pirmesnis tiriamojo gyvenimas: persirg- 
tos ligos, papročiai, visa kuo be saiko naudoji- 
masis ir kt.; 

3) tiriamojo užsiėmimas (profesinės nervų 
ligos); 

4) nervų sužalojimai: sutrenkimai, sužeidi- 
mai, prispaudimai, perpjovimai ir kt.; 

5) peršalimas, blogas maitinimasis, peril- 
simas ir kt., 

6) nunuodymai: alkooliu, morfijumi, ko- - 
kainu, švinu; gyvsidabriu, nikotinu ir kt.; 

7) užsinuodymai (autointoksikacija): inkstų, 
antinksčių (gl. suprarenalis), gūžio (gl. thyreo- 
idea) ir kitų vidujinių organų susirgimams ešant; 

8) infekcinės ligos: difteritas, rožė, šiltinės, 
sifilis, tuberkulozas ir kt.; 

9) psichiniai momentai: dideli susijaudini- 
mai, graužiantieji rūpesčiai, išgąstis ir kt. 
Liguista nervų sistemos dalis betarpiai tyrinėti 

galima tik labai nedaugeliu atvejų. Vienintėlis nervas, 
kuris galima matyti, tai matymo nervas. Oitalmosko- 
piškas akių tyrimas yra grynai objektyvus būdas; ner- 
vų ligoms pažinti ir jų simuliavimui rasti jis daug pa: 
deda, todel kiekviename neurologiškame tyrinėjime 
reikia juo naudotis. Oftalmoskopo pagalba akis žiū- 
rinėjant, galima rasti: 

1) matymo nervo atrofijos laipsnis, ku is 
"gali parodyti tabes dorsalis, progresyvų paraly- 
žių, meningitą ir kt.; 

2) užtvinkęs spenelis rodo smagenų spau- 
dimo padidėjimą (galvos vandenligė, smagenų 
sutinimai ir kt.); 

3) matymo nervo uždegimas gali parodyti 
smagenų uždegimo reiškinių, puvimo procesų, 
infekcinių ligų, chroniškų užnuodymų, išsklai- 
stytą sklerozę, sifilį, tuberkuliozą ir kit. | 


Stuburo perdūrimas duoda vertingų, visai objek- 
tyvių, diagnostiškų nurodymų į smagenų spaudimo 
laipsnį ir jų skystimo savybes: 

1) padidintas įame baltymų kiekis gali pa- 
rodyti smagenų sutinimą arba meningitą; 

-2) rasti jame pūliai rodo pūlingąjį procesą 
smagenyse; 


3) rastas jame kraujas reiškia kraujo plū- 


dimą smagenų plėvėse arba skilveliuose; 

4) stuburo smagenų skystime galima kar- 
tais taip pat rasti mikroorganizmų: streptokokų, 
pneumokokų, diplokokų,tuberkulozo bacilų ir kt. 


Kai kuriuos didelius periferinius nervus čiupi--. 


nėjant, galima konstatuoti jų sustorėjimai ir padidintas 
skausmo jautrumas, 


PPV VESPPETFPMPAKNESSN TMN NY su“ 

Nervų ligų kliniškas vaizdas ir jų eiga gali laip 
E2i duoti vertingos diagnostiškos medžiagos, pav.: 

1) Nervų ligos, su nepastoviais simpto- 
mais, lengva autosugestija. ir anatominiams pa- 
grindams neatatinkančiais funkcijų reiškiniais, 
turi būti psichoneurozėms priskirtos (isterija). 

2) Pastovūs simptomai, aiškiai liudijantieji 
tam tikrų nervų sistemos dalių susirgimus, rodo 
anatominę ligos formą. 

3) Staigi ligos pradžia, tolimesnis ir nuo- 
latinis jos reiškinių silpnėjimas pastebima nervų 
sistemos indų užgavimui esant: kraujoplūdžiams, 
embolijoms ir trombozei, linkusiems įsisiurbti. 

4) Griežta ligos pradžia „su pakilusia t? rodo 
infekcinį nervų sistemos užgavimą. 

5) Ilgalaikė ligos eiga su atskirų simptomų 
atsiradimuir išnykimu, ligonyje nesant palinkimo 
išgyti, rodo į chroniškus uždegimo procesus 
smagenyse. . 

6) Progresuojanti ligos eiga, su lėtai bet 

„nuolat išsivystančiais iunkcijų sutrikimo simp- 

tomais ir erzinimosi reiškiniais, yra  charakte- 

ringa tinimams arba degeneracinėms sklerozėms 

smagenyse ir t. t. 

Svarbiausias nervų ligų ir jų simuliavimo paži- 
nimo būdas yra funkcijų pakitėjimų tėmijimas, būtent: 
įudrumo, jautrumo ir reileksų. Daugeliu atvejų“ sulig 
funkcijų nuo normos: nukrypimais galima gana tiks- 
liai nustatyti nervų sistemos sutrikimo vieta. Toji 
nervų ligų diagnostikos dalis, kuri tyrinėja nervų si- 
stemos sugedimo vietą, vadinama topiškąja diagnostika. 
Žinant nervų ligos priežastį ir nervų sistemos sutriki- | 
mo vietą, nesunku kartais numatyti tolimesnė ligos 
eiga ir galimos jos komplikacijos. Tas palengvina 
klausimo išsprendimą, ar šiuo atveju yra tikra liga, 
ar tik funkcijų sutrikimo padirbimas, t. y. apsimetimas, ' 

Pav., jei žmogui buku įrankiu suduota į kairiąją viršu- 
galvio pusę, tai galimą laukti jo dešiniosios kojos pa- 
ralyžiaus, 0 tolimesniam pūliavimo ar kraujo plūdimo 
vystimuisi žemyn esant, gali atsirasti dešiniosios ran- 
kos ir kalbos sugedimas. Tokia ligos eiga visai ata- 
tinka tam tikrų centrų padėčiai galvos smagenyse ir 
tvirtina, kad liga yra nedirbtinė. Jeigu nervų sistemos : 
sutrikimo vieta žinoma, tai toks susirgimas vadinama 
organišku arba anatomišku. 

Tačiau yra nervų ligų, kurios reiškiasi tokiais 
netipingais ir netikėtais funkcijų iškrypimais, jog jos 
negalima aiškinti kuriais nors liguistais centrų pakiti- 
mais. Tai tos ligos, kurių pagrindas glūdi kažkuriuose 
psichinės sieros pakitimuose kuriuos šių dienų mokslo 
stovis dar neduoda galimybės tirti bei suprasti. -Pav.: 
dideliui išgąsčiui veikiant žmogus gali netekti judesių 
bei kalbos; matant ką nors šlykštu, gali susivemti ; 
del pamėgdžiojimo gali užpulti mėšlungis;. visi žino 
žiovulio užkrečiamumą; del hipnozės arba autosuge- 
stijos gali jausti energijos bei jėgų nupuolimą ar pa- 
kilimą, gali jausti skausmą ir ten, kur iš tikrųjų visai 
jo nėra, arba užmiršti ir nejausti tikrai esančių kan- 
čių ir Lt. 

Tokių nervų reiškinių nedirbtinumas pažinti Ia- 
bai sunku: tam tikslui pirmiausia reikia išaiškinti ti- 
riamojo psichinis stovis; įspūdžių priėmimas, sąmonė, 
loginis protavimas, valia, atmintis; ar jame nepaste- 
bima išsigimimo žymių, nuolaidumo hipnozei bei auto- 
sugestijai, ekzaltacijos, palinkimo prie perdėjimų ir kt. 
Be to, tokiems nervų reiškiniams pažinti dar daug pa- 
deda ir tas, kad jie žymiai pareina nuo pačių ligonių 
minčių sutelkimo savo pojučiuose, gana lengvai pa- 
siduoda priešingos. linkmės hipnozei bei autosuges- 
tijai ir kartais gali visai išnykti, ligonio mintis at- 

"kreipus į kurį nors kitą dalyką. Pav.: nustoja skau- 
dėję dantys, einant pas dantų gydytoją, kai žmogus 

mintimi įsigilina į būsimą gydymą; ligonis nurimsta 
nuo švelnių gydytojo įtikinėjimų, užmiršta savo kan- 
čias ir ramiai užmiega; karštam tikėjimui veikiant, 
žmonės kartais pasveiksta nuo įvairių negalavimų, 
kas paprastai stebūklu vadinama ir t.t. 


II. 


Judėjimas arba judesys yra žmogaus kūno ar 
atskirų jo narių padėties pakeitimas erdvėje. Judėji- 
mai gali būti aktingi. ar pasingi, atsižvelgiant į tai, 
ar žmogus pats judėjimus daro, ar kas kitas jo narių 
padėtį keičia. Jei judėjimai žmoguje vyksta, jo valios 
impulsams veikiant, iai jie vadinama nesavaimingais; 
o jei jie kyla savaime, žmogaus valiai nedalyvaujant, 
tai vadinama savaimingais, pav.: žarnų peristaltika, 
širdies plakimas ir kt. Zmogaus gebėjimas daryti 
įvairius judesius vadinama įudrumu. 

Judėjimų sutrikimas kyla del patologiškų paki- 
timų tose nervų sistemos dalyse, kurios šią funkciją 
valdo. Judesių centrai poriniai yra tam tikrose sma- 
genų 'pusrutulių žievės narveliuose. Iš čion judėjimų 
laidininkai eina į pailguosius smagenis (piramidaliai 
pluoštai), kur tarp savęs kryžiuojasi. Iš pailgųjų sma- 
genų judėjimų. laidininkai eina atatinkamų stuburo 
smagenų pryšakiniuose raguose esančių narvelių link 
ir iš čion (pryšakinės šaknelės) į atatinkamus raume- | 
nis, įduodami jiems judesių impulsus. Judesių impul- 
sai išcentriškai veikia. 

Svarbiausi judesių centrai galvos smagenų pus- 
rutulių žievėje šiaip suskirstyti: 

1) viršutinėje pryšakinio centralinio vingio 

(Rolando) dalyje yra kojos judesių centras; 

2) vidutinėje pryšakinio centralinio vingio 
dalyje — rankos centras; 

3) žemutinėje pryšakinio centralinio vingio 
dalyje — veido centras; | 

4) žemiausioje pryšakinio centralinio vingio 
"dalyje arti užpakalinės trečio kaktos vingio 
dalies yra liežuvio, gromuliavimo jr rijimo cent 
ras; 
5) užpakalinėje kaktos dalies pusėje lygiai 
su vidutiniu kaktos vingiu — akies centras; | 
6) užpakalinėje pirmojo kaktos vingio da- 
lyje—liemens judesių ir galvos kraipymo centras. 


Tačiau reikia turėti galvoje, kad, be minėtų jude- 
sių centrų, didieji raumens (triceps, deltoideus, guadri- 
ceps femoris ir kt), sukeliantieji tam tikrų judesių, 
turi dar kiekvienas savo atskirą centrą stuburo smage- 
nyse; O smulkieji raumens (riešo, pėdos ir kt.), ben- 
drai sukeliantieji tam tikrų judesių, stuburo smage- 
nyse turi bendrų centrų. 

Judesių sutrikimas "gali pareiti ne vien del tam | 
tikrų centrų bei laidininkų užgavimo, bet ir del kitų 
priežasčių : 

1) Nuo psichinių impulsų; tuomet paprastai 
pastebima judesių pakitėjimas ne atskiruose rau- 
menyse ar jų grupėse, priklausančiose nuo kurio 
nors vieno centro, bet įvairiose kūno dalyse be tam 
tikro nuoseklumo. 

2) Nuo kaulų, sausgyslių, sąnarių bei rau- 
E susirgimų (trauma, reumatas,  trichinozės 
ir kt.). 

3) Nuo koordinacijos sutrikimo.  Koor- 
dinacija tai raumenų sugebėjimas bendrai veikti 
su tam tikra pajėga irgreitiumu bendram tikslui 
atsiekti.  Koordinacijos sutrikimas veda prie 
vad. ataksijos, kuri būna lokomotoriška, kai 
žmogus negali aktyviai daryti taisyklingų judė- 
sių, ar statistiška, kai jis negali išlaikyti savo 
kūno pusiausvyros, pav., užmerkęs akis, supasi 
(Romberg'o simptomas). Koordinacijos suirimas 


7 


atsiranda žmoguje nuo tam tikrų centrų užga- 

vimo arba nuo pojučių sutrikimo. 

4) Nuo raumenų tonuso stovio: jo su- 
stiprėjimo ar nusilpimo. 

Raumenų tonusas tai dinaminė raumenų 
pusiausvyra, tai tam tikras jų įsitempimo laipsnis, 
pareinąs nuo refleksų (žiūr. IV dal.) ir nuo aukš- 
tesniųjų centrų: nuo smagenėlių, kurios turi į 
tonusą sukeliančios įtakos ir nuo smagenų 
pusrutulių, kurie sulaikančiai veikia. 

Visiškas negalėjimas daryti judėjimų vadinama 
paralyžiumi, O jų sumenkėjimas — parėze. Paralyžiai 
gali būti liaunūs arba minkšti, kai raumens neduoda 
jokio pasipriešinimo pasingiems judėjimams, ir stan- 
gūs (spastici), kai pasipriešinimas pasingiems  judėji- 
mams padidėjęs. Jei paralyžius taip žymus, jog pa- 
singi judėjimai daroma labai sunkiai, lyg ir šuoliais, 
tai toks raumenų stovis vadinama pastyrimu arba ri- 
gidumu. Jei paralyžius taip didelis, jog judėjimų 
visai negali būti, tai toks raumenų stovis vadinama 
kontraktūra.  Paralyžius, kurs užgauna vieną kūno 
dalį, vadinama monoplegija; jei užgauta du simetriški 
kūno nariai, pav., abi kojos, tai toks paralyžius 
vadinama paraplegija; jei jis apima visą kūną, tai va- 
dinama bendru. Paralyžius gali užgauti ne vien išo- 
rines kūno dalis, bet ir vidujinius organus, pav., širdį, 
žarnas: ir kt. 

Paralyžiai dažnai simuliuojami; norint tikrąjį 
paralyžių atskirti nuo dirbtiniojo, reikia štai kuo va- 
dovautis: 

1) Paralyžiuotos kūno dalies raumens pa- 
prastai, laikui einant, tampa plonesni bei silp- 
nesni. Tačiau reikia atminti, kad kairioji ranka 
ir koja, kaipo. mažiau dirbančios, visuomet kiek 
plonesnės ir silpnesnės už dešiniąsias. 

2) Elektriškas paralyžiuotų raumenų suer- 

zinimas pamažėjęs; tačiau reikia turėti galvoje 
nevienodas odos priešinimasis einančiai elektros 
srovei įvairiose kūno dalyse. 

3) O.gan'niams paralyžiams esant, papras- 
tai užgaunama atskiri kūno raumens ar raume- 
nų grupės, įnervuojamos kurio nors vieno nervo 
ar pirklausą nuo kurio nors vieno centro. O psi- 
chinės kilmės paralyžiai arba tie, ką pareina nuo 
kurio nors vietinio liguisto proceso, gali būti 
įvairiose kūno dalyse, neatsižvelgiant į jų nervų 
bei centrų suskirstymą. 

4) Paralyžiuotose kūno dalyse galima pa- 
stebėti ataušimas, pamėlynavimas ir išpurtimas, 
bet šie pažymiai nevisada būna. . 


5) Paralyžiams esant, pastebima jautrumo 
bei reileksų sutrikimas; atsižvelgiant į nervų 
centrų ir laidininkų  užgavimo vietą, jautrumas 
bei refleksai gali būti ar padidėję, ar sumenkėję 
(žiūr. III ir IV dal.). 

6) Kartais judėjimo ar ramybės stovyje 
pakitėja net paralytiko atskirų kūno dalių išvaiz- 
da, kas tuojau krinta į akis. Pav.: paralyžiuo- 
toje veido pusėje galima pastebėti nosies-lūpos 
raukšlės išsilyginimas, burnos kampo nusileidi- 
mas, šnirpšlies įsmukimas, didesnis akies at- 
merkimas ir antakio nusileidimas; jei paraly- 
žiuota viena liežuvio pusė, tai, iškišant jį, lie- 


žuvio galas nukrypsta paralyžiuotojon pusėn; 


įei paralyžiuotas visas liežuvis, tai jis sunkiai iš- 
kikišamas storo minkšto mėsos gabalo pavidalu; 
mentę ir petį prilaikančių raumenų paralyžiui 
esant, pastebima, kad tos kūno dalys nusilei- 
dusios ir t.t. Apie tiriamojo. vienų ar kitų rau- 
menų stovį galima taip pat gauti supratimo iš 


jo paprastojo gyvenimo elgesių: kaip jis nusi- 

rengia, kaip apsirengia, kaip vaikščioja, lipa 

laiptais tr p. . 

Parėzių simuliavimą -įtariant, nustatoma tikroji 
tiriamojo raumenų pajėga. Cia reikia turėti gavoje, 
kad apsimetėlis paprastai stengiasi perdėti: savo rau- 
menų silpnumą. Raumenų pajėgai nustatyti, naudoja 
tam tikrus prietaisus, dinamometrais vadinamus; jų 
veikimo principas glūdi tame, kad raumenų pajėga 
matuojama, spaudžiant ar tęsiant stangias spyruokles. 
Tačiau čion didelės reikšmės turi tiriamojo noras, 
užtat šis būdas negali būti ganėtinas. Geriausias yra 
Šteino dinametrografas, kuriuo raumenų pajėga ma- 
tuojama, sunkenybes kilnojant. 

Be to, parėzių simuliacijai pažinti, griebiamasi 
gudrių pinklių, priverčiant tiriamąjį taip daryti stiprių 
judėjimų, jog jis to nepastebėtų ir nesuprastų, pav.: 


1) Kad simuliuotų pirštus sulenkančių rau- 
menų silpnumą, apsimetėlis kartu privalo įtempti 
ir priešingus lenkiantiems, t. y. tiesiančiuosius 
pirštų raumenis ir sykiu nenoromis jis taip pat 
įtempia ir dilbio raumenis. Jei tiriamajam pasiū- 
lysime laisvai laikyti alkūnę ir jos sąnaryje 
pradėsime daryti greitų judėjimų, tai susilpnės 
dilbio raumenų įtempimas ir sykiu nenoromis 
atsileis taip pat ir pirštus tiesiantieji raumens, 
del to apsimetėlis, nuduodamas tas pačias pastan- 
gas, suspaus dinamometrą ar tiriančiojo ranka 
labiau negu pirma, kas ir įrodys, kad jis apsi- 
meta. : 

2) Kartais, apsimetėliui supainioti, verčia | 
jį greitai spausti dinamometrus . ar tiriančiojo 
ranką pakarčiui sveikąją ir tariamąją paraly- 
žiuotąja ranka, kryžmai jas Jaikant. Tada dažnai 
pasitaiko, -kad apsimetėlis susipainioja ir už- 
miršta, kuri jo ranka sveika, o kuri ligota, ir jis 

tariamąja paralyžiuotąja ranka retkarčiais spau- 
džia labiau negu sveikąja, kas ir išduoda įį. Ir t.t. 
Jei įtariama /iaunojo < paralyžiaus simuliavimas, 

tai jį pažinti, be viršminėtų bendrų būdų (žiūr. 7 
puslap ), kartais griebiasi gudrumų, kurių tikslas 

yra tas, kad priverstų tiriamąjį padaryti vieną ar kitą 

judėjimą netyčiomis, nesuprantant jo reikšmės, pav.: 

1) Jei įtariama rankos paralyžiaus simu- 
liavimas, tai tą ranką pakelia ligi orizontiškos 
padėties ir, siūlydami tiriamajam laikyti ją toj 
pačioj padėtyj arba iš lengvo leisti žemyn, nu- 
stoja ją prilaikyti. Jei tirramasi kurį laiką išlai 
kys ranką orizontiškos padėtyj ar nuleis ją 
lėtai, tai tas aiškiai įrodys, kad čia simuliuojama, 
nes rankos pakėlimas, jos išlaikymas orizontiš- 
koj padėtyj arba lėtas jos nuleidimas atliekamas 
tų pačių raumenų. Netekusi pašalinės paramos 
tikrai paralyžiuotoji ranka tuojau krinta žemyn, 
nežiūrint visų atsargumų ir pastangų. 

2) Arba, įtariamąjį rankos paralyžiaus si- 
muliavime guldo kniupščią ant stalo taip, kad jo 
tariamoji paralyžiuotoji ranka gulėtų ant stalo 
krašto be ganėtinos paramos. Tada, jei ranka 
tikrai paralyžiuota, tai ji del savo sunkumo turi 
nusmukti žemyn, o jei tiriamasis yra 'apsime 
tėlis, tai jis, nesuprasdamas dalyko, pasistengs 
ranką vietoj išlaikyti. . Tas įrodys, kad jis apsi- 
meta, nes šiuo atveju rankai vietoj išlaikyti turi 
įsitempti kaip tik tie pats raumens, kurie ją 

„ kelia aukštyn. Ir t. t. 

S Jei įtariamas kontraktūros simuliavimas, tai pir- 
miausia reikia išaiškinti, ar šiuo atveju judėjimams nė: 
ra mechaniškų kliūčių, pav.: randų, sukaulėjimų, su 
augimų ir kt. Jei mechaniškų kliūčių nėra, tai kontrak- 
tūra gali dar nuo šių priežasčių pareiti: 

1) nuo raumenįį sutrumpėjimo del tam tik- 

rų antagonistų paralyžiaus (pav., sulenkiantieji ir 

tiesiantieji raumens); 

2) nuo perdidelio pastovaus raumenų įsi- 
tempimo, kai kurioms galvos ar stuburo sma- 
genų ligoms. esant; 

3) nuo tiriamojo pastangų išlaikyti ramią 
padėtį, .kad nedidintų jame esančius skausmus 
(reileksiškoji kontraktūra); 

; 4) isterijai esant (psichogeniškoji  kontrak- 

tūra). 

Kontraktūros simuliacijai atrasti, naudojama, be 
viršminėtų bendrų būdų (žiūr. 7 pusl), dar šios prie- 
monės: 

1) Kontraktūrą turinčios galūnės suverži- 
mas guma. Suveržtoje galūnėje tampa negalimi 
savaimingi ir nesavaimingi judesiai, užtat šis 
būdas. labjau tinka „r, echaniškos kilmės kon- 
traktūrai atrasti, nes šiuo atveju apsimetamoji 
bei tikroji kontraktūra išnyks, Oo rnechaniškos 
kilmės kontraktūra liks. 3 

2) Tiriamojo tėmijimas tada, kai jis negali 
savo valią reikšti arba kai nėra reikalo jam ap- 
simesti, pav.: miegant, narkozės metu, kai jis 
vienas lieka ir t. t. 

3) Kontraktūros pajėgos, t. y. pasiprie- 
šinimo pasingiems judėjimams laipsnio ištyrimas. 
Tikrajai kontraktūrai esant, ta pajėga daug di- 
desnė, nes apsimetėlis, ilgą laiką dirbtiniai įtemp- 
damas savo raumenis, pagaliau pailsta. 

4) Alsinimo būdas glūdi tame, kad tiriamąjį, 
kuris įtariamas, pav., jog jis nuduoda negalįs su- 
lenkti koją per kelį, guldo aukštieninką taip, 
kad jojo tariamoji liguista koja nuo kelies ka- 
rotų ore, t. y. Kad neturėtų jokios paramos. 
Šiose sąlygose tikroji kontraktūra nė kiek nepa- 
kitės, o apsimetėlis veikiai pails, del ko pirmiau- 

Sia pakitės jo alsavimas ir pulsas, o, kai ku- 
riam laikui praėjus jis pradės koją leisti že- 
myn, kas ir įrodys jo apsimetimą. 

Mėšlungis yra kiekvienas nuo žmogaus nepa- 
reinąs savaimingas, betikslis raumenų  įsitempimas ir 
atsileidimas.  Mėšlungis gali atsirasti ne vien išorinių 
kūno dalių raumenyse, bet ir vidūjiniuose organuose, 
pav.: bronchuose, induose, žarnose ir kt. Mėšlungiai 
būna kloniškieji ir toniškieji: . 

1) Kloniškieji mėšlungiai yra greitai kintą, 
trumpalaikiai raumenų įstempimai ir atsileidimai; 
čia priklauso: 

a) spazmė, įei raumenų įsitempimai, kartoda- 
miesi, išsyk apima kurį nors atskirą Orga- 
ną, pav.: kvėpuojamąją gerklę, makštį, stink- 

„ terį ir kt.; 

-b) tikas yra staigūs ir greiti, kaip žaibas, rau- 
menų įsitempimai įvairiose kūno dalyse; 

c) drebėjimas yra smulkūs raumenų įsitempi- 
mai, greitai einą vienas po kito; drebėjimas 
pasitaiko girtuokliuose, seniuose, paralyžiui 
agitans, apopleksijai, Bazedov'o ligai ir kt. su- 
sirgimams esant; į 

d) ritmiškasis mėšlungis yra tas, kuris kartojasi 
per vienokius laikotarpius ir vienodu tempu; 

e) chorėjos iormos ir atetoziškieji mėšlungiai pri- 
mena nesavaimingus judėsius, bet žymisi be- 
tikslumu ir periodingumu; atetoziškieji mėš- 
lungiai skiriasi nuo chorėjos formos tuo, 

„kad jie vyksta labai lėtai ir daugiausia už- 
gauna galūnių raumenis; 

ft) čion priskiriama taip pat įvairūs automatiški 
betiksliai judėjimai, pav.: žestikuliavimas, pe- 
riodiškas be priežasčių šypsojimasis, „nepapra- 
stas oro įtraukimas nosia ir burna ir kt. 

2) Toniškieji mėšlungiai yra ilgesni rau- 

menų įsitempimai ir atsileidimai. Kūną atlošian- 
tieji mėšlungiai vadinami opistotonu, kūną su- 
lenkiantieji — emprostotonu, 0  pakreipiantieji 
kūną į šoną—pleurostotonu. Čion priskiriama: 
a) tetanus, kai įvyksta toniškas viso kūno 
raumenų įsitempimas, 
b) trizmas yra toniškas gromuliavimo rau- 
menų įsitempimas. 

Dirbtiniams mėšlungiams atskirti nuo tikrųjų štai 
kuo remiasi: 

1) Mėšlungiai reikia laikyti nedirbtiniais: jei 
jie apima kurį nors vieną raumenį arba jo dalį, 
kurie skyrium nuo kitų raumenų negali įsitemp- 
ti; jei įsitempimai gana ilgą laiką greitai seka vie 
nas po kito; jei miegant, jie nesiliauja. 

2) Mėšlungiai galima laikyti dirbtiniais: jei 
jie liaujasitiriamojo mintis atkreipus į pašalinius 
dalykus; jei tiriamasis; kuriam laikui praslinkus, 
nuvargo (alsavimo ir pulso paki — timas); jei 
mėšlungiai galimi tik, raumenų įsitempimui esant. 

3) Dirbtinieji mėšlūngiai pranyksta pirmoje 
narkozės stadijoje, O tikrieji šiose sąlygose 
nesiliauja; tačiau reikia atminti, kad neabejotini 
psichogeniškieji mėšlungiai (isterija) narkozėje 
taip. pat pranyksta. 


III. 


Pojutis. tai sąmonės išorinių erzinimų įgavimas. 
Žmogaus gebėjimas pojučius įgauti vadinama jautru- 
mu.  Jautrumo sutrikimas pareina nuo patologiškų 
pakitėjimų tose nervų sistemos dalyse, kurios šią 
funkciją valdo. Pojučiai vyksta įcentriniai, t. y. jie atsi 
randa periferinėse nervų galūnėse ir iš ten laidi 
ninkais eina į centrus. Juntamųjų nervų galūnės odoje, 
priklausomybėje jų Tunkcionalės reikšmės yra įvairios 
„struktūros (Meisner'io, Krauze's, Pačini'aus 

ir kt). Nuo minėtų galūnių eina nervų skaidulos; 
jos, susijungusios su gretimomis skaidulomis, sudaro 
nervų liemenis, kurie krypsta į stuburo smagenis vad. 
„ užpakalinėmis šaknelėmis. Užpakalinės šaknelės stu- 
buro smagenyse, sudarydamos vad. Bourdach'o bei 
Gol'o pluoštelius, kyla aukštyn į pailgąsias smage- 
nis; Šiame kelyje minėti pluošteliai tarp savęs kry 

žiuojasi, užtat, užgavus aukščiau kryžiavimosi kurios 
nors vienos smagenų pusės centrą, jautrumo sutri 

kimas atsiranda priešingoje kūno pusėje. Iš pailgųjų 
smagenų jautrumo pluošteliai eina per matymo kriau- 
šius į smagenų pusrutulių žievę, kur baigiasi užpakali 

niuose centraliniuose ir viršūgalvio vingiuose. 

Del skaitlingų kolateralijų, kurios jungia gretimus 
jautrumo laidininkus tarp savęs, yra galimi bendraju- 
čiai ir pojučių iradiacijos, t. y., jei, pav.. skausmas 
atsiras kurioje nors vienoje vietoje, tai jis jaučiamas 
taip pat gretimose srityse. Suerzinimas gali būti ne 
vien periferinėse jautrumo nervų galūnėse, bet ir 
laidininkų kelyje bei centruose; šiais atvejais atsirandą 
pojučiai proekciruojasi į periferiją, t. y, centro ar lai 
dininko suerzinimas jaučiamas, pav., galūnėse. Jau- 
trumo laidininkuose kai kuriems pakitimams esant, 
pojučių perdavimas nuo periferijos į centrus gali būti 
sutrukdytas, sulėtintas arba gali jo ir visai nebūti. 

Zmogaus jautrumas turi didelės diagnostiškos 
reikšmės, nes rodo vienus ar kitus jo nervų sistemos 
pakitimųs, užtat jautrumo tyrimas naudojamas iunkcio- 
nalių -sutrikimų  nedirbtinumui patikrinti. Apie poju- 
čių laipsnį ir būdą pirmiausia sprendžiama sulig paties. 
tiriamojo paaiškinimais; tų paaiškinimų teisingumui 
„patikrinti, griebiamasi dirbtinių jautrumo nervų erzini- 
mų tam tikrais būdais bei prietaisais ir tėmyjama, 
kaip tiriamasis į tai reaguoja. Žinodami, kaip šie erzi: 
nimai turi veikti į sveiką žmogų ir kaip jie veikia šiuo 
atvėju, galime spręsti apie esančius liguistus pakitimus. 


as 


Jautrumo nusilpimas -ar visiškas jo netekimas 
vadinama anestezija, o pakilimas — iperestezija. Jei 
nepaprasti pojučia'“ atsiranda savaime, be jokių išo- 
rinių erzinimų, tai jie vadinama parestezija. Diag- 
nastiškiems tikslams didelės reikšmės turi pojučių su- 
trikimo. lokalizacija, nes ji rodo nervų sistemos užga= 
vimo vieta, pav.: 

-1) Anestezija, apimanti kurio nors nervo 
ar jo šakos sritį, rodo periferinį užgavimą. 

2) Jei anestezija apima abi kūno puses iki 
tam tikros ribos, skirdzmosi rato tormos linija, 
tai tas rodo abipusį skersinį esančių virš ane- 
stezijos ribos centrų -užgavimą; tada paprastai 
pastebima ne vien jautrumo, bet ir judesių  su- 
trikimas. 

3) Jei vienoj kūno pusėj pastebima para- 
lyžius, o kitoj anestezija (Brown - Sekard'o simp- 
tomokompleksas), tai tas rodo, kad užgauta vie- 
na stuburo smagenų pusė, būtent, toji, kurioje yra 
paralyžius, nes judėjimų laidininkų kryžiavimas 
įvyksta pailguosiuose smagenyse, o jautrumo lai- 

„ dininkų — stuburo smagenyse. 

4) psichinės kilmės jautrumo sutrikimai 
neturi tam tikros lokalizacijos ir gaii keisti savo 
vietą. 

Sulig pojučių būdu jautrumas svarbiausiai skir“ 
stomas įtaktilį (prilytėjimo), skausmo ir temperatūros. 
Kadangi įvairios, jautrumo rūšys turi atskirus nervų 
galūnes, laidininkus ir centrus tai kurios nors vienos 
jautrumo rūšies sutrikimas nevisada sutampa su kitų 
jautrumo rūšių sutrikimu, pav.: netekus skausmo įjaut- 
„ rumo, prisilytėjimo jautrumas gali liktis. 

Jautrumas yra lyg ir judesių sargyba, saugo- 
janti žmogų nuo galimų sužalojimų, užtat, pav., skaus- 
mo anestezijai esant, ant kūno galima pastebėti 
braižų ir užgavimų; temperatūros anestezijai esant, 

galima matyti apdegimų; ir aplamai, įvairių rūšių 
anestezijai esant, paprastai tėmyjama žmoguje nevisai“ 
drąsių judėjimų. 

Jautrumą tyrinėjant, reikia turėti galvoje, kad po- 
jučiai daug pareina nuo tiriamojo sugebėjimo erzi- 
nimus įgauti, nes kaip įvairių asmenų, taip ir įvai- 
riose kūno dalyse oda būna labai nevienoda. 

Toliau, tiriamojo jautrumas daug pareina nuo 
minčių sutelkimo į jam daromąjį erzinimą: išsiblaškius 
ar nuilsus erzinimų jautrumas esti daug silpnesnis. 
Užtat, tiriant, reikia kreipti tiriamojo domės į įam da- 
romus erzinimus ir jais neperdaug jį varginti. Be 
to, reikia atminti, kad tiriamasis tyrimo metu lengvai 
atsiduoda tiriančiojo įtakai, ir laukdamas, pav., prisi- 
lytėjimo, gali jausti jį ir tada, kai jo visai nebuvo. 

Taktilis arba prisilytėjimo jautrumas yra žmo- 
gaus galėjimas jausti įvairių daiktų prisilytėjimą prie 
jo kūno. Taktilį jautrumą tiriant, nereikia spausti ar 
trinti odos paviršius, o tik lyg ir badyti oda by kokiu 
minkštu daiktu, pav.: popierio gabalėliu, minkštu tep 
tuvėliu ar vatos pluošteliu. 

Taktilio jautrumo anestezijos simuliavimas štai 
kaip pažįstama: 

1) Jei anestezinis odos plotas sutampa su 
kurio nors nervo išsiplėtojimo: sritimi, tai tas ro- 
do, kad šiuo atveju apsimetimo nėra 

2) Kutenimo refleksams esant, anestezijos 
negali būti. Kutenama lengvai prisilytint prie 
pažasčių, padų, nosies ir kitų kūno dalių.  Ta- 
čiau reikia turėti galvoje, kad kai kurie žmo- 
nės aplamai menkai reaguoja į kutenimą. 

3) Kai kada, taktiliam jautrumo simuliavi- , 
mui pažinti, griebiasi gudrumų. Zinoma, kad 
du greta padaryti prisilytėjimai jaučiami kaip vie- 
nas prisilytėjimas. Mažiausias atstumas tarp dviejų 
prisilytėjimų, kada jie jaučiami atskirai, yra įvai- 

riose kūno dalyse nevienodas, pav.: delne apie 


2 cent., kakle (iš pryšakio) apie 3 cent., dilbyje 
ir blauzdoje' apie 4 cent., nugaroje, petyje ir 
šlaunyje apie 6 cent. ir t. t. 


a) Jei, pav., prisilytėsime prie tiriamojo 
nugaros apie 3 cent. atstu nuo stuburo 
iš tos pusės, kuri būk tai anestezijos apimta, 
tai apsimetėlis tikrai nežinos, kur prisilytėta— 
ligotoje ar sveikoje nugaros pusėje, todel 
abejos, ką atsakyti; O tikras anestėzininkas ta- 
da nieko. nepajus, ką nesvyruodamas ir pa- 
sakys. 

b) Jei, pav., prisilytėsime kartu dviejose 
vietose, apie 6 cent. atstu nuo viena kitos, 
abipusiai stuburo ir tariamoje ligotoje pusėje 
prisilytėsime kiek stipriau, tai sveikas žmogus 
pajus tik vieną stipresnįjį prisilytėjimą; apsi- 
metėlis, jausdamas, kad paliesta jo tariamoji 
ligotoji nugaros pusė, pasakys jokio prisily- 
tėjimo  nejutęs; O tikras anestezininkas pajus 
tik lengvesnijį prisilytėjimą sveikoje nugaros 
pusėje ir tai, nesvyruodamas, pasakys. 

c) Jei, pav., prisilytėdami prie tiriamojo 
odos nugaroje, vedžiosime joje įvairios for- 
mos linijų, iš dalies užgriebdami sveikąją ir 
tariamąją .ligotąją odos dalį, ir jei tala tiria- 
masis teisingai supras ir pasakys tų linijų for- 
mą, tai jis apsimetėlis. 


Pryšakinėse kūno dalyse taktilio jautrumo tyri- 
nėjimas daroma, uždengus tiriamajam akis. 

Taktilio jautrumo iperestezijos simuliavimas ga- 
na retai pasitaiko; jam pažinti tenka turėti omenyje 
„įvairios . tiriamojo gyvenimo aplinkybės, pav.: ar jis 
nenešioja galinčių jį erzinti drabužių ir avalinės, kaip 
jis reaguoja į prisilytėjimą, kai jo mintys aikreiptos 
į pašalinius: dalykus ir t. t. 

Skausmo jautrumas yra žmogaus gebėjimas jau- 
sti skausmą. Skausmo jautrumo tyrinėjimas daromas, 
badant adatomis, tam tikrų įrankių vad. algeziome- 
trų pagalba ir induktyvia elektros srove.. Cion rei- 
kia atminti, kad daugelis žmonių gali valios pastan- 
gomis žymiai nuslopinti savyje skausmo erzinimų re- 
akciją, užtat tokiais atvejais erzinimai reikia staiga 
daryti arba daryti tada, kai tiriamasai to nelaukia. 
Iš kitos pusės mes neturime moralės teisės, nori- 
mam efektui pasiekti, perdaug stiprinti skausmo erzi- 
nimus, nes tokiu būdu griebtumės: lyg ir kankinimų 
arba sudarytumėm infekcijos pavojų. Be to, jei tiria- 
masis ir reaguoja į labai stiprius skausmo erzinimus, 
tai tas gali tik rodyti, kad jame nėra visiškos aneste- 
zijos, bet neįrodo, kad jame nėra skausmo jautrumo 
sumenkėjimo. Visi tyrinėjimai, daromi tose kūno 
dalyse, kur tiriamasis gali matyti, atliekama uždengus 
am akis. 

:kausmo jautrumo anestezijos simuliavimas štai 
kaip sužinoma: 

1) vienkart bado odą tariamoje nejautrioje 
srityje ir prisiliečia prie sveikos odos arti nuo 
badomos vietos. Sveiki žmonės tada jaučia tik 
įdūrimą, kaipo stipresnį erzinimą; tikras ane- 
stezininkas dūrimo visai nejaučia, o tik prisilytė- 
jimą; apsimetėlis - gi, jausdamas įdūrimą tariamoje 
nesveikoje savo -odos srityje, sakosi nei įdūrimo, 
nei prisilytėjimo visai nejaučiąs. Šį bandymą da- 
rant, būtinai reikalinga, kad abu minėti odos 
erzinimai būtų kartu padaryti, nes, jeigu juos 
atliksime nors ir nedideliu laikotarpiu, tai juos 
jaus kaipo du atskirus erzinimus ir tada šis | 
bandymas neteks savo vertės.“ 

2) Induktyvia elektros srove štai kaip tiria- 
ma: pailgo šepetėlio formos elektrodas pride: 
„dama priė odos sveikojo ir tariamojo ligotojo 

jos ploto riboje statmenai į tas sritis dalinančią 
liniją ir stiprina srovę, kol tiriamasis pajus skaus- 
mą; po to pakelia tą elektrodo galą, kurs guli 
sveikos odos srityje; tada, elektrodo prisilytėjimo 
prie odos plotui sumažėjus, srovės tirštumas 
padidės, užtat sveikas žmogus ir apsimetėlis 
pajus aštrų skausmą, į kurį vienaip ar kitaip 
reaguos, O tikras anestezininkas šiuo atveju jokio 
skausmo nejaus 

3) Ar anestezija tikrai yra, galima taip pat 
įsitikinti, tėmyjant tiriamojo pulsą ir akių lė- 
liukes: įei skausmas jaučiama, tai pulsas tampa 
tankesnis ir nelygus, o lėliukės išsiplečia. 
Skausmo iperestezijos simuliavimas labai dažnai 

pasitaiko; sako, kad, spaudžiant ar judant, skauda, o 
taip pat nuduodama ir savaime atsirandantieji skausmai, 
pav.: galvos, raumenų, sąnarių,dantų ir įvairių vidaus 
organų. Kartais skausmo iperesteziją gali perdėti ar 
tyčiomis, apsimetimo tikslu, ar del autosugestijos. 
„Skausmo iperesteziją tyrinėjant, reikia atminti, kad ji 
gali atsirasti ir del įvairių anatominių liguistų prie- 
žasčių, pav.: sutinimų, uždegimų, kraujoplūdžių ir t.t. 
) Skausmo iperestezijos  nedirbtinumą sužinoti 
gana sunku; tam tikslui štai kuo vadovaujasi: 

1) Kaip elgiasi tiriamasis, o ypač likęs vie- 
nas, kaip jis rengiasi, vaikščioja, geria, valgo, 
miega ir t. t.; kaip jis reaguoja į savo skaus- 
mus, pav.: vaitoja, dejuoja, unksčia, ir t. t. Tik- 
ras kankinys stengiasi kuo mažiausia judėti 
nesveikomis kūno dalimis ir rūpinasi rasti joms 
kuo patogiausią padėtį, kas atsiliepia į jo eiseną, 
judėjimus ir pozą; jo veide matyti ilgesys, baimė 
ir kančios; Kendrds jo vaizdas yra labai charak- 
teringas, ir jį nuduoti sunku. 

2) Tyrinėjimas induktyvia elektros srove pa- 
remtas tuo, kad iperestezuotose kūno dalyse 

skausmas atsiranda esant mažesnei srovei, negu 
normaliai. Cion palyginimui reikia naudotis vie- 
navardėmis tiriamojo kūno dalimis, nes įvairių 
asmenų ir įvairiose kūno dalyse elektros laidu- 
mas gali būti nevienodas. Jei, tyrinėjant, naudo- 
jasi elektrodu su spraktuku, tai gali pasitaikyti, 
kad tiriamasis skųsis skausmu ir tada, kai srovė 
jam nepastebimai išjungta. Tačiau šis dalykas 
nevisumet gali būti apsimetimo pažymys, nes 
skausmo jutimas šiose sąlygose gali tęstis, psi- 
chogeniškos kilmės iperestezijai esant. Sis ban- 
dymas pritaikomas tik tada, kai nėra tiriamojo 
odoje prisilytėjimo iperestezijos, t. y. kai vien 
tik elektrodu be srovės prisilytėjimas prie odos 
sukelia tiriamajame erzinimą ir skausmą. | 


3) Skausmo  iperestezijai esant odoje, 
skauda tik silpnai spaudžiant arba net prisilytint, 
o labjau spaudžiant skausmasišnyksta. To neži- 
nodamas apsimetėlis skųsis ir labjan spaudžiant. 


Tačiau reikia turėti galvoje, kad, psichogeninės ' 


kilmės iperestez'jai odoje esant, gali jausti tikrą 
skausmą ir stipriau spaudžiant. 


4) Jei yra skausmo iperestezija, spau- 
džiant, t. y. gilesniuose kūno audiniuose, nor- 
maliam odos jautrumui esant, tai štai kaip ga- 
lima įsitikinti, kad ji nenuduodama: dviem pir- 
štais netoli nuo vienas kito sykiu prisiliečia prie 
odos tariamoje ligotoje ir sveikoje srityje, tada 
tiriamasis jaučia tik vieną, prisilytėjimą, menkai 
numanydamas jo vietą. Vėliau ima spausti taria- 


mąją iperestezuotąją vietą ir nustoja lytėtis prie . 


sveikosios, ko tiriamasis visai nepastebės. Apsi- 
metėlis tada pajus tik spaudimo padidėjimą, bet 
nežinos, ar spaudžia jo sveikąją kūno dalį, ar 
tariamąją  ligotąją, užtat jis į tą spaudimą visai 

nereaguos; o ligonis šiose sąlygose pajus didelį 

skausmą ir į tai smarkiai reaguos. 

Termiškas arba temperatūros jautrumas yra žmo- 
gaus galėjimas jausti veikiančią į jo odos paviršių 
temperatūrą ir ios atmainas. Termiškas jastrumas 
kitėja lyggrečiai su skausmo jautrumu, užtat jis neturi 
savystovios reikšmės, O yra tik pažymys, rodąs, ar 
skausmo jautrumas nuduodamas, ar ne. Jei, pav., 
„tiriamasis skundžiasi skausmo anestezija, O tyrinė- 
jant, randama, kad jo terminis jautrumas normalus, 
tai aišku, kad jis apsimetėlis. 

Termiškas jautrumas tyrinėjama įvairių daiktų 
temperatūra, veikiančių į tiriamojo odos paviršių ar nuo 
atstumo savo šilumos spinduliais, ar betarpiai ją lie- 
čiant, pav.: indeliais su šaltu ar šiltu vandeniu, me- 
taliniais daiktais arba tam tikrais prietaisais, vad. 
termoesteziometrais. Bandymui paprastai imama vi- 
dutinė temperatūra — apie 300 C. Normaliai žmogus 
nevienodai jaučia temperatūros pakitimo laipsnį įvai- 
riomis kūno dalimis, pav.: rankomis (petys, dilbis) 
apie 0,20; veidu apie 0,49; kojomis (šlaunis, blauzda 
ir pėda) apie 0,50 — 0,70; nugara apie 0,90 — 1,20 
ir t. t. 


IV. 


Staiga erzinant periferines jautrumo nervų galū- 
nes atatinkamuose raumenyse atsiranda savaimingų, 
nuo žmogaus valios nepareinančių įsitempimų, ref 
leksais vadinamų. Refleksai atsiranda del labai greito 
erzinimų perdavimo per juntamuosius nėrvus į ata- 
tinkamus centrus ir iš ten per judomuosius nervus į 
„ atatinkamus raumenis. Reileksų centrai, pareinantieji 
nuo erzinimo vietos, yra įvairiose stuburo ir galvos 
smagenų dalyse. Taigi reflekso atsiradime  daly- 
vauja: juntamasis nervas, atatinkamas centras ir judo- 
„masis nervas, kas sudaro vad. reilekso lanką. Rei 

lekso lankas su aukščiau esančiais centrais įcentrinio 
ryšio neturi, kas įrodoma tuo, kad reileksiški judėji- 
mai: lieka, net ir stuburo smagenis aukščiau retlekso 
lanko perpjovus. Tačiau, įeigu aukščiau esantieji 
centraj vienaip ar kitaip neatskirti nuo reflekso lanko, 
tai jie refleksiškus judėjimus visgi išcentriškai vei 
kia, būtent: smagenėliai — sukeliančiai, 0: smagenų 
pusrutuliai — sulaikančiai. Reileksų dėka žmogaus 
kūnas gali greičiau apsisaugoti nuo gresiančių jam | 
išorinių pavojų. Ą 

Sveikuose žmonėse reileksai yra gana pastovūs 
ir gana lygiai abiejose kūno pusėse reiškiasi, O pa- 
tologiškais atvejais-jie būna arba sustiprėję, arba su- 
silpnėję, arba gali jų ir visai nebūti; reileksų pakiti- 
mai galima tėmyti arba vienodai abiejose simetriškose 
kūno dalyse, arba tik kurioje nors vienoje kūno 
pusėje. Reileksų ty:inėjimas turi didelės reikšmės, 
nes padeda pažinti ligotus pakitimus atatinkamuose 
nervų laidininkuose bei centruose ir atskirti tikrąją 
ligą nuo dirbtiniosios. 

Reileksų "nusilpimas ar visiškas jų išnykimas 
pastebima šiais atvejais: 

1) Smagenų pusrutulių sulaikančios „įtakos 
padidėjimui esant, t.-y. erzinantiems procesams 
veikiant, pav.: smagėnų uždegimui, vidujinio 
skausmo - kiauše  padidėjimui ir kt. ' Erzinan- 
tiems procesams tik vienoje smagenų pusėje 
esant, refleksų nusilpimas atsiranda tik vienoje 
priešingoje kūno pusėje. 

2) Erzinimų perdavimo per reileksišką lan- 
ką sutrukdymui esant, pav.: laidininkų persigi- 
mimas, tabes dorsalis ir kiti. 
Refleksų sustiprėjimas pastebima šiais atvejais: 

1) Sulaikančios smagenų pusrutulių įtakos | 
nusilpimui esant, pav.: - smagenų persigimimas, 
paralyžius ir kt. Jei sulaikančios įtakos nusil- 

pimas yra tik vienoje smagenų pusėje, tai ref- 
„leksų sustiprėjimas atsiranda tik vienoje priešin- 
goje kūno pusėje. 

2) Sulaikančios smagenų pusrutulių įtakos 
perdavimo sutrukdymui esant, pav. laidininkų 
persigimimas, perpjovimas ir t. t. 

3) Reilekso lanke erzinantiems procesams 
esant, pav.:: neuritas, stuburo smagenų uždegi- 
mas ir kt. 


Nuolatinesni, aiškesni ir dažniau vartojami yra 


šie refleksai: 


1) Padų refleksas atsiranda, erzinant (prisi- 
lytint arba badant) padus. Normaliai šis ref- 
Ieksas reiškiasi pirštų, pėdos, blauzdos ir šlan- 
nies surietimu. Kartais patologiškais atvejais ir 
vaikuose iki. 12 metų amžiaus, užuot surietimo, 
vyksta ištiesimas (Babinski'o reileksas). 

2) Kelies refleksas atsiranda, lengvai Ssu- 
duodant į kelies sausgyslę tada, kai, kelį ant 
kelies uždėjus, tiriamojo koja sulenkta ir ne- 
įtemta. Šis reileksas reiškiasi blauzdos pašokimu 
pirmyn. Kelies reilekso stoka kartais būna įgim- 
tas išsigimo pažymys. 

3) Vazomotoriškasis (indų) reileksas glūdi 
tame, kad, jei piršto galu ar kuriuo nors kietu 
daiktu vedžiosime tiriamojo odoje įvairios  tfor- 
mos linijų, tai šių linijų vietoj gali atsirasti 
balzganų ar rausvų pėdsakų, kas dermogra- 
fizmu vadinama. 

4) Ryklės reileksas yra tame, kad, erzinant 
užpakalinę ryklės sienelę, įsitempia jos raumens 
ir ima tąsyti. 

5) Nosies reileksas yra tame, kad, erzinant 
nosies gleivinę, ji susiraukia ir žando raumens 
įsitempia. 

6) Akies lėliukių refleksas yra tame, kad, 
šviesai veikiant, lėliukės susiaurėja. Ir t. t. 


Kelies retleksą visi žino, užtat kartais tiriamasis, 
kad labjau įrodytų savo nuduodamąją ligą, griebiasi 
dirbtinio šio reflekso nuslopinimo arba išpūtimo. 
Tačiau, kadangi apsimetėliui refleksų reikšmė nfražai 
suprantama, tai dažnai nepataikys ir nuduos savyje 
padidintą ar nusilpusį refleksą ten, kur sulig ligos eiga 
ir kitais pažymiais tai yra visai nepanašu į tiesą. 

Nuduodamas kelies reilekso padidėjimą, apsime 
tėlis kartais blauzdą judina ne tada, kai reikia, bet ar 
kiek anksčiau, ar kiek vėliau; kartais jis judina ne 
vien blauzdą, bet ir šlaunį, ko ištikrųjų negali būti; 
kartais jis judina blauzdą net tada, kai kelies sausgyslė 
visai nesuerzinta, O tik provokaciškai buvo tai bandyta, 
t. y. užsimota ore, kelies neliečiant.: 

Kelies reilekso stoka nuduoti galima tik tada, 
kai kojos raumens įtemti; užtat kiekvieną kartą, prieš 
darant šio reflekso tyrimą, reikia tiriamasis priversti, 
kad jis neįtemptų kojos. Jei to negalima pasiekti, tai 
tenka atsisakyti nuo tyrimo. Kartais, tiriamojo mintis 
atkreipiant į pašalinius dalykus, pasiseka pasiekti to, 
kad jis laisvai laiko koją. Kojos raumenų  įsitem- 
pimas pašalinti galima taip pat, priverčiant tiriamąjį 
blauzdą supti. 

Vazomotoriški, ryklės, nosies ir lėliukių refleksai 
visai nepareina nuo žmogaus valios, užtat jie negali 
būti simuliuojami. 

